Sag anlagt den 29. januar 2024 – Porczyńska mod EUIPO – Gap (ITM) (gappol)
(Sag T-44/24)
Stævningen er affattet på polsk
Parter
Sagsøger: Marzena Porczyńska (Łódź, Polen) (ved advokat P. Matyjek)
Sagsøgt: Den Europæiske Unions Kontor for Intellektuel Ejendomsret (EUIPO)
Den anden part i sagen for appelkammeret: GAP (ITM), Inc. (San Francisco, Californien, De Forenede Stater)
Oplysninger vedrørende sagen for EUIPO
Indehaver af det omtvistede varemærke: Marzena Porczyńska
Det omtvistede varemærke: EU-ordmærket »gappol« – EU-varemærke nr. 15 218 092
Sagen for EUIPO: Ugyldighedssag
Den anfægtede afgørelse: Afgørelse truffet den 4. december 2023 af Femte Appelkammer ved EUIPO (sag R 634/2023-5)
Påstande
De afgørelser, der er truffet i første og anden instans, annulleres i deres helhed, og proceduren afsluttes.
Subsidiært ændres den anfægtede afgørelse, således at de anfægtede afgørelser, der er truffet i første og anden instans, annulleres, og GAP’s begæring afslås i sin helhed.
Mere subsidiært annulleres de anfægtede afgørelser, der er truffet i første og anden instans, i deres helhed, og sagen hjemvises til EUIPO til fornyet behandling i første instans.
Uanset hvilken afgørelse der træffes vedrørende sagens realitet, tilpligtes GAP at godtgøre Marzena Porczyńskas omkostninger, herunder til advokatbistand.
Anbringender
Tilsidesættelse af artikel 60, stk. 1, litra a), sammenholdt med artikel 8, stk. 1, litra b), og artikel 8, stk. 5, i Europa-Parlamentets og Rådets forordning (EU) 2017/1001
Tilsidesættelse af artikel 61, stk. 1 og 3, artikel 109, stk. 1, og artikel 120, stk. 1, litra b), i Europa-Parlamentets og Rådets forordning (EU) 2017/1001
Tilsidesættelse af artikel 64, stk. 2 og 3, i Europa-Parlamentets og Rådets forordning (EU) 2017/1001 og artikel 19, stk. 2, i Kommissionens delegerede forordning (EU) 2018/625.
____________